দেড়শরও বেশি ঘর ম্যানেজ করেন ওরা। গোটা দেশে ওদের পরিষেবা ব্যবহার করেছেন পাঁচ হাজারেরও বেশি মানুষ। বিজয় নিজে দীর্ঘদিন দেশে বিদেশে কাজ করেছেন হসপিটালিটি ইন্ডাস্ট্রিতে। বিদেশি ক্রুজের হসপিটালিটি সামলেছেন। সেই অভিজ্ঞতাটাও কাজে লেগে গেছে ওরা স্টের ক্ষেত্রে। এখন তো সুন্দরবনেও কাশ্মীরি সিকারার মতো নৌকোয় থাকার ব্যবস্থা করছেন নমিতারা। তাছাড়া আপনি যেখানেই বেড়াতে যান না কেন সেখানেই ওরাস্টের ঘর পেতে পারেন। যেমন ধরুন দীঘা, তাজপুর, মন্দারমণি কিংবা শান্তিনিকেতন। পরিচ্ছন্ন আধুনিক এবং সমস্ত পরিষেবা পাবেন ওদের এই ওরাস্টেতে। ওদের অ্যাপ আছে। খুব শিগগিরই আরও আধুনিক হচ্ছে সেই ওয়েব অ্যাপ। সেখানেই আপনি বুক করতে পারবেন আপনার পছন্দ সই ঘর। অনলাইনেই বুক হয়ে যাবে অপরিচিত শহরে আপনার নিশ্চিন্তের আস্তানা। কলকাতা ছাড়া মুম্বাই, বেঙ্গালুরু, দিল্লি সর্বত্রই প্রায় ওদের উজ্জ্বল উপস্থিতি রয়েছে। ক্রমাগত বাড়ছে ওদের পরিধি।